b'\n_START_ARTICLE_\nJohann Jakob Wick\n_START_PARAGRAPH_\nSi Johann Jakob Wick (1522 - 1588) ng Z\xc3\xbcrich ay ang may-akda ng at mangguguhit sa Wickiana (Die Wickiana o "Ang Wickiana"), na isang kalipunan ng mga pilas ng papel na isahan ang pahina na pinagsama-sama sa 24 na mga tomo sa pagitan ng 1560 at 1587. Isa itong mahalagang napagkukunan ng kabatiran hinggil sa protestanteng Repormasyon sa Suwisa.\n_START_SECTION_\nTalambuhay\n_START_PARAGRAPH_\nNamuhay si Wick sa Z\xc3\xbcrich na pinamunuan ni Heinrich Bullinger, na kahalili ni Huldrych Zwingli. Nag-aral siya ng teolohiya sa T\xc3\xbcbingen, at naging pastor ng Witikon, sa ospital ng lungsod, at sa Predigerkirche. Pagkaraan nito, naging kanon at ikalawang arsodiyakuno siya sa Grossm\xc3\xbcnster._NEWLINE_Ang mga kasulatan ni Wick ay tinipon sa aklatan ng monasteryo ng Grossm\xc3\xbcnster pagkaraan ng kaniyang kamatayan noong 1588. Inilipat ang mga dokumentong ito papunta sa Zentralbibliothek Z\xc3\xbcrich\xc2\xa0noong 1836. Ang orihinal na kalipunan ay nahahati sa pagitan ng mga manuskrito ng aklatan at mga kahatian ng maaagang mga limbag noong 1925. Ang katipunan ng mga limbag ay binubuo ng isang kabuoan ng 429 mga pag-iimprenta ng orihinal na katipunan sa Grossm\xc3\xbcnster (PAS II 1 - 24) pati na sampung mga bagay na idinagdag sa pagdaka (PAS II 25). Ang bahagi ng manuskrito ay mayroong mga talatuntunang pang-aklatan na "Ms F 12\xe2\x80\x9335". Nalathala ang bahagi ng kalipunan na nasa anyong facsimile o "kamukha ng orihinal" sa isang edisyon na mayroong komentaryo noong 1997 hanggang 2005.'